Publication: Magyar Közlöny
Issue: MK-2008-136 (Year: 2008, Number: 136)
Era: 2004-2010
Section: 
Paragraph Index: 25

3. cikk Pénzügyi keretek A kölcsönösen elfogadott projektek finanszírozására 20 000 000 USD összegû indikatív keretösszeg kerül rendelkezésre bocsátásra a jelen Megállapodás aláírásától számított két éven belül. Konkrét kötelezettségvállalás a Magyar Export Import Bank Rt.-vel (a továbbiakban: Eximbank) aláírt egyes hitelszerzõdések alapján keletkezik. A kötött segélyhitelkeret alapján folyósított hitelek futamideje nem haladhatja meg a 16 évet, mely maximum 2 év türelmi idõt foglal magába. A türelmi idõ, a törlesztési idõszak, a hitel kezdõ napja és a folyósítási idõszak meghatározása a Szerzõdõ Felek közös megegyezésének függvényében a jóváhagyási eljárás keretén belül történik a kapcsolódó projektek jellemzõinek figyelembevételével. A minimum 35% kedvezményezettségi szint elérése érdekében az irányadó kamatláb (maximum 3%, minden egyéb költség nélkül) az egyes hitelszerzõdésekben kerül rögzítésre, és a hitel teljes futamideje alatt változatlan. 2008/136. szám A kötött segélyhitelkeretbõl folyósított hitelekre az egyedi hitelszerzõdésekben rögzített mértékû kockázati felár kerül felszámításra az OECD Megállapodásban foglaltakkal összhangban.

Source: https://magyarkozlony.hu/hivatalos-lapok/db0e0437cc270d8ea410278fd2e42ac44c6b75c9/dokumentumok/589b088881d1bd96915b272b624a289b00c0e749/letoltes